| Nespereira europea |
| --- |
|  |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Rosales |
| Familia: | Rosaceae |
| Subfamilia: | Spiraeoideae |
| Tribo: | Pyreae |
| Xénero: | *Mespilus* |
| Especie: | ***M. germanica*** |

 |
| Nome binomial |
| '**Mespilus germanica'**L. |

A **nespereira europea** (***Mespilus germanica***) é unha árbore froiteira que dá un froito chamado *néspera*. Malia ter un nome con referencia a Xermania, é orixinario de Asia Menor e o sueste de Europa, e foi levado a Alemaña polos romanos e de aí ao resto de Europa occidental. O cultivo da nespereira do Xapón (*Eriobotrya japonica*) foi aos poucos substituíndo a néspera europea, que xa non se atopa nos mercados.

Descrición
----------

A nespereira europea acada os 6 m de altura, malia que en óptimas condicións de cultivo pode superar os 8 m. Posúe unha copa baixa e estendida poboada de pólas tortas. Require climas temperados, con cálidos veráns e inviernos macíos. Prefire exposicións asolladas, vexetando ben nos solos acedos e secos. Nestas condicións compórtase coma perennifolio, cunha expectativa de vida de entre 30 e 50 anos. As follas da nespereira europea son oblongas e longas (15 x 5 cm), elípticas e apuntadas con marxes dentados ou lisos. Adoitan ser pubescentes, verde brillante e lustrosas, aínda que en climas fríos tórnanse douradas polo outono.

 Flor
Florea entre maio e xuño, ofrecendo flores solitarias de 5 pétalos, brancas ou rosadas. Os froitos, as *nésperas*, son globulares, van pasando do verde ao pardo amarelento ao madurar, acadando uns 2 ou 3 cm. Posúe un sabor agridoce e consómese directamente (se non está ben chegado é moi indixesto) ou en preparados a base de viño ou xeleas.

Historia
--------

A nespereira xa se cultivaba hai uns 3 000 anos na rexión do Mar Caspio. Contra o ano 700 aC chegou a Grecia, espallándose por Roma arredor do ano 200 a. C. converténdose nunha importante cultura froiteira durante o Imperio romano e maila Idade Media. Na actualidade veuse naturalizado en case toda Europa e, en ocasións, atópase ventureiro, en cuxo caso é unha arboriña miúda e espiñenta. En Galicia hoxe non é común nin cultivado nin bravo, debido á substitución pola nespereira do Xapón.

Usos
----

Ademais do seu carácter coma froiteira cómpre engadir a súa capacidade ornamental. A elegante copa aberta e mais o súa mesta ramallada de lustrosas e grandes follas convérteno nun fermoso elemento decorativo plantado só no céspede. Especialmente indicada para este uso é a variedade "Dutch", de menor rendemento froiteiro porén máis vizoso.

A madeira é a base para a fabricación do caxato tradicional vasco chamado *makila*, con cuxa entrega réndense honras ás personalidades.

Taxonomía
---------

*Mespilus germanica* foi descrita por Linneaus e publicado en *Species Plantarum 1: 478*, no ano 1753.

Sinonimia
* *Mespilus calicina* Stokes, Bot. Mad. Med. 3: 107 (1812), nom. illeg.
* *Mespilus communis* Gueldenst. Reis. Russland 1: 419 (1787), nom. illeg.
* *Mespilus domestica* Gaterau, Descr. Pl. Montauban 92 (1789), nom. illeg.
* *Pyrus germanica* (L.) Hook. fil. Student Fl. Brit. Isl. 127 (1870)
* *Crataegus germanica* (L.) Kuntze, Revis. Gen. Pl. 1: 215 (1891)
* *Ostinia mespilus* Clairv. Man. Herbor. Suisse 162 (1811), nom. illeg.
* *Crataegus mespilus* Jess. Deutsche Excurs.-Fl. 395 (1879), nom. illeg.
* *Mespilus vulgaris* Rchb. Fl. Germ. Excurs. 630 (1832), nom. illeg.
* *Mespilus germanica var. apirena* Duhamel ex DC. in Lam. & DC. Fl. Franç. ed. 3 4(2): 435 (1805)
* *Mespilus germanica var. diffusa* Aiton, Hort. Kew. 2: 172 (1789)
* *Mespilus germanica var. macrocarpa* Duhamel ex DC. in Lam. & DC. Fl. Franç. ed. 3 4(2): 435 (1805)
* *Mespilus germanica var. stricta* Aiton, Hort. Kew. 2: 172 (1789)
* *Mespilus germanica var. sylvestris* Duhamel ex DC. in Lam. & DC. Fl. Franç. ed. 3 4(2): 434 (1805)
* *Mespilus iberica* Sennen & Elías in Sennen, Pl. Espagne 1923 n.° 4987 (1923-24), in sched.
* *Mespilus sylvestris* Mill. Gard. Dict. ed. 8. n.° 1 (1768)

Notas
-----

1. ↑  *Nespereira europea* en Trópicos
2. ↑  "*Nespereira europea*". *Real Jardín Botánico: Flora Ibérica*. Consultado o 23 de abril de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Nespereira europea Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Nespereira europea*** |

### Bibliografía

1. Jørgensen, P. M. & C. Ulloa Ulloa. 1994. Seed plants of the high Andes of Ecuador---A checklist. AAU Rep. 34: 1–443.
2. Jørgensen, P. M. & S. León-Yánez. (eds.) 1999. Catalogue of the vascular plants of Ecuador. Monogr. Syst. Bot. Missouri Bot. Gard. 75: i–viii, 1–1181.

### Outros artigos

* Nespereira do Xapón

|  |  |
| --- | --- |
| Control de autoridades | 
* Wd: Q146186
* GEC: 0126109
* GND: 4170128-8

 |

|  |  |
| --- | --- |
| Identificadores taxonómicos | 
* BioLib: 39586
* Dyntaxa: 265369
* Ecocrop: 7735
* EOL: 633332
* EPPO: MSPGE
* EUNIS: 180357
* GBIF: 3031774
* iNaturalist: 56059
* IPNI: 726564-1
* IRMNG: 10965905
* ITIS: 506235
* IUCN: 79920045
* NBN: NBNSYS0000003436
* NCBI: 36616
* Plantarium: 24344
* PlantList: rjp-51
* POWO: ID
* Soortenregister: 121216
* Tela Botanica: 42397
* Tropicos: 27804454
* uBio: 477009
* PLANTS: MEGE4

 |

|  |  |
| --- | --- |
| Identificadores | 
* UMLS: C1006315
* UNII: 8715316IFS

 |